Diari Oficial de la Generalitat Valenciana


Sumari del DOGV 6928, del 21-12-2012 (2012/11177)

RESOLUCIÓ de 4 d'octubre de 2012, del secretari autonòmic de Justícia, per la qual s'acorda inscriure la baixa registral de la Fundación José M.ª Martínez Sala-Nieves Planelles Ferrándiz.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6928

Data del DOGV
:   21-12-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/11540


Data del document
:   04-10-2012

Organisme emissor
:   Conselleria de Justícia i Benestar Social

Tipus de document
:   Resolució

RESOLUCIÓ de 4 d'octubre de 2012, del secretari autonòmic de Justícia, per la qual s'acorda inscriure la baixa registral de la Fundación José M.ª Martínez Sala-Nieves Planelles Ferrándiz. [2012/11586]  
Vist l'expedient incoat per a la inscripció de la baixa registral de la Fundación José M.ª Martínez Sala-Nieves Planelles Ferrándiz, d'acord amb els següents  
  
Fets  
  
Primer. Amb data de registre d'entrada 14 de gener de 2010 de la llavors Conselleria de Justícia i Administracions Públiques, la Fundación José María Martínez Sala-Nieves Planelles Ferrándiz (d'ara en avant, la Fundació) va presentar un escrit en què sol·licitava la ratificació de l'acord d'extinció i liquidació de tal fundació cultural per la impossibilitat material del compliment dels fins fundacionals.  
  
Segon. L'acord d'extinció de la Fundació va ser ratificat per mitjà de la Resolució de 27 de gener de 2012, d'esta secretaria autonòmica, amb un informe previ favorable de la Comissió del Protectorat, en sessió celebrada el 17 de gener de 2012. Queda designada com a beneficiària del romanent de la liquidació l'entitat Càritas Diocesana d'Orihuela-Alacant.  
  
Tercer. A l'efecte de la baixa registral de la Fundació, en la Resolució de 27 de gener de 2012 esmentada, de ratificació, es disposa que, d'acord amb allò que es prescriu en l'article 26 de la Llei 8/1998, de 9 de desembre, de Fundacions de la Comunitat Valenciana, una vegada ratificat el balanç de liquidació oportú pel Protectorat i destinats els béns i drets de la fundació o entitat sense ànim de lucre corresponent, «es farà constar en el Registre de Fundacions de la Comunitat Valenciana la seua baixa, a sol·licitud del Patronat, per un escrit dirigit al Registre al qual s'adjutarà el certificat de l'acord aprovatori del balanç de liquidació, la seua ratificació pel Protectorat i una còpia dels documents en que s'hagen formalitzat les operacions a què es referix l'apartat següent», les quals són les relatives al compliment efectiu de la destinació a favor de la fundació o entitat sense ànim de lucre corresponent.  
  
  
Quart. El romanent de la liquidació, que pujava a la quantitat de 4.656,84, consta ja en l'expedient com a entregat a l'entitat Càritas Diocesana d'Orihuela-Alacant i es justifica per dos rebuts expedits per esta, un amb data 9 de febrer de 2010 i l'altre de 13 de maig de 2010, pels imports, respectivament, de 4.056,64 € i 600 €, respectivament, la suma dels quals fa una diferència de 30 cèntims d'euro, sobre la qual ni la Comissió ni el Protectorat de Fundacions de la Comunitat Valenciana es van pronunciar, van oposar cap inconvenient o van formular oposició.  
  
  
Quint. Amb data de registre d'entrada 2 d'octubre de 2012, Isabel Planelles Zaragoza, del Patronat de la Fundació, n'ha sol·licitat la baixa registral i ha incorporat a la sol·licitud una declaració en què fa constar que, després de la dissolució de la Fundació, no s'ha produït cap activitat econòmica o fundacional.  
  
  
Fonaments de dret  
  
Primer. L'article 9 del Decret 5/2011, de 21 de maig, del president de la Generalitat, pel qual es determinen les conselleries en què s'organitza l'Administració de la Generalitat, així com l'article 1 del Decret 99/2011, de 27 de maig, del Consell, pel qual s'aprova el Reglament Orgànic i Funcional de la Conselleria de Justícia i Benestar Social, determinen que correspon a esta conselleria exercir, entre altres, les competències en matèria de fundacions.  
  
Segon. La Secretaria Autonòmica de Justícia és competent per a conéixer i resoldre este expedient, en virtut de les disposicions dels articles 46 i 47 del Reglament de Fundacions de la Comunitat Valenciana esmentat, aprovat pel Decret 68/2011, de 27 de maig, del Consell.  
  
  
Tercer. Des d'un punt de vista formal i cronològic, les actuacions efectuades pel Patronat de la Fundació quant a la transferència del romanent van suposar una alteració dels passos del procediment, però tal irregularitat formal no es va constituir en motiu suficient per a oposar-s'hi, en plena sintonia amb l'esperit de la Sentència 33/2008, de 25 de febrer, de la Sala Primera del Tribunal Constitucional, sobre «les decisions d'inadmissió -o de no-pronunciament sobre el fons- preserven i els interessos que sacrifiquen (entre moltes altres, STC 27/2003, de 10 de febrer; 3/2004, de 14 de gener; 79/2005, de 2 d'abril, i 133/2005, de 21 de maig)».  
  
Quart. Una vegada sol·licitada la baixa de la Fundació pel Patronat i declarat expressament que no s'han realitzat més operacions després de la liquidació i destinació dels seus béns romanents, ja ratificades pel Protectorat, pareix innecessari i resultaria fruit d'un mer rigor formalista requerir un certificat aprovatori d'un balanç liquidatori que, per dilatar el procés administratiu i la dedicació de mitjans que això requerix, col·lidiria amb el principi d'eficàcia exigit per l'article 3.1 de la Llei 30/1992, de 26 de novembre, per a l'actuació de les administracions, màximament tenint en compte les circumstàncies concurrents, en què no hi ha indicis d'haver-se actuat en perjuí dels interessos d'aquella, per la qual cosa es consideren prou acreditats els aspectes necessaris perquè es procedisca a la baixa registral.  
  
Resolc:  
Inscriure en el Registre de Fundacions de la Comunitat Valenciana la baixa de la Fundación José M.ª Martínez Sala-Nieves Planelles Ferrándiz, inscrita amb el número 30-A.  
  
Notifiqueu esta resolució, que no esgota la via administrativa, contra la qual es pot interposar un recurs d'alçada en el termini d'un mes, comptador des de l'endemà de la notificació, davant del conseller de Justícia i Benestar Social, tot això de conformitat amb les disposicions dels articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com l'article 28h de la Llei 5/1983, de 30 de desembre, del Consell.   
  
València, 4 d'octubre de 2012.- El secretari autonòmic de Justícia: Antonio Gastaldi Mateo.